Al-Ahly (Arabies:النادي الأهلي الرياضي‎) is 'n Egiptiese sokkerspan uit Kaïro wat in die Egiptiese Sokker Premierliga speel. Die span speel sy tuiswedstryde in die Kaïro Stadion, wat met 'n kapasiteit van 75 000 toeskouers die grootste stadion in Egipte is. Die Rooi Duiwels (soos hulle bynaam lui) word algemeen as die beste sokkerspan in Afrika beskou. Al-Ahly het die CAF Champions League reeds ses keer gewen en het ook 36 keer die nasionale titel gewen. Al-Ahly verkry sterk mededinging van sy stadsgenoot Al-Zamalek SC. Die derby tussen hierdie twee spanne is moontlik die strafste derby in Afrika en staan as die Kaïro Derby bekend.